શીર્ષક: તૌકતે વાવાઝોડાએ ગુજરાતમાં ક્યાં કેટલું નુકસાન કર્યું?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
મહુવામાં રાત્રે ઓક્સિજન ટેન્કર લઈ જતી ગાડી

અહીં વાવાઝોડાની અસર અને સ્થિતિની વાત કરીએ તો વાવાઝોડું અહીંથી ગત રોજ પસાર થઈ ચૂક્યું છે.

મુખ્ય મંત્રી વિજય રૂપાણીએ મંગળવારે સવારે માહિતી આપી હતી કે ગુજરાતમાં તૌકતે વાવાઝોડાના કારણે ત્રણ લોકોનાં મૃત્યુ થયાં છે.

એક વ્યક્તિનું મૃત્યુ વાપીમાં, રાજકોટમાં દીવાલ પડવાથી એક બાળકનું મૃત્યુ થયું છે. જ્યારે ગારિયાધારમાં એક ઉંમરલાયક મહિલાનું મૃત્યુ થયું છે.

તૌકતે વાવાઝોડાનું લૅન્ડફોલ શરૂ થયું એ પહેલાંથી જ દીવમાં પવન ફૂંકાઈ રહ્યો હતો, જેના કારણે તારાજી થઈ હતી

મુખ્ય મંત્રી વિજય રૂપાણીએ જણાવ્યું હતું કે ઓક્સિજનને લઈને રાજ્યમાં કોઈ મોટી સમસ્યા ઊભી નથી થઈ.

રાજ્યની 1400 કોવિડ હૉસ્પિટલમાંથી 16 હૉસ્પિટલમાં વીજ પુરવઠો ખોરવાયો હતો. જેમાંથી 12 હૉસ્પિટલમાં પરત ફર્યો હતો. હાલ 4 જનરેટર પર ચાલુ છે.

રાજ્યમાં કુલ 2437 ગામોમાં વીજ પુરવઠો ખોરવાયો હતો. જ્યારે 485 ગામમાં ફરી સ્થપાયો છે. રાજ્યમાં 1081 થાંભલા પડી ભાગ્યા છે.

રાજ્યના 159 રસ્તા તૂટી ગયા છે, 196 રસ્તા બંધ થયા છે. જ્યારે 40 હજાર વૃક્ષો પડી ગયા છે.

તૌકતે વાવાઝોડાના કારણે સાડા 16 હજાર મકાન અને ઝૂંપડા અસરગ્રસ્ત થયા છે.

ગુજરાતના વિવિધ જિલ્લામાં કેટલો વરસાદ વરસ્યો?

બગસરામાં 9 ઇંચ વરસાદ, રાજ્યના 35 તાલુકામાં એક ઇંચથી વધારે વરસાદ પડ્યો છે.

રાજ્યના 35 તાલુકામાં એક ઇંચથી વધારે વરસાદ પડ્યો છે.

રાજ્યમાં સૌથી વધારે વરસાદ બગસરામાં પડ્યો છે. બગસરામાં 9 ઇંચ વરસાદ વરસ્યો છે.

ગીર ગઢડા અને ઉનામાં 8 ઇંચ, સાવરકુંડલા 7 ઇંચ, અમરેલીમાં પાંચ ઇંચ, રાજુલા ખાંભામાં 5 ઇંચ વરસાદ વરસ્યો છે.

અમરેલી અને ગીર સોમનાથના બે તાલુકામાં વધુ વરસાદ વરસ્યો છે, જ્યારે બાકી 1થી 3 ઇંચ પડ્યો છે.

સૌરાષ્ટ્રમાં શું થયું?

ગીર સોમનાથ જિલ્લામાં કોડિનાર અને ઊનામાં વૃક્ષો વાવાઝોડાને લીધે પડી ગયા હતા. તેને હઠાવીને બંધ થયેલા રસ્તાઓને પૂર્વવત કરવાની કામગીરી જિલ્લા વહીવટી તંત્ર દ્વારા સવારથી ચાલી રહી છે. 

વાવાઝોડું અને વરસાદને લીધે રાજુલા માર્કેટિંગ યાર્ડમાં છાપરાં ઊડી જતાં કપાસ અને ડુંગળીનો જે પાક માર્કેટિંગ યાર્ડમાં હતો તેને નુકસાન થયું છે. 

તાલાળા ગીરમાં કેરીના પાકને નુકસાન થયું છે. ભારે પવનથી કેરી નીચે પડી ગઈ હતી. તેમજ ઊનામાં કેટલીક નાળિયેરીના ઝાડ પણ જમીનદોસ્ત થઈ ગયા હતા. 

વાવાઝોડાને પગલે સૌરાષ્ટ્રના દરિયાપટ્ટીના કેટલાંક ગામોમાં ગત રાતે વીજળી જવાની સમસ્યા થઈ હતી. કેટલેક...